
Quum  pulmones  adeo  ad  vitam  necessarii  sint, 
ut  sine  summo  discrimine  munera  intermittere 
non  possint,  nobis,  summos  medicina:  honores 
petituris,  nulla  videtur  res  dignior,  de  qua  pau¬ 
ca,  scribamus,  quam  eorum  inflammatio,  qua:  a 
medicis  pneumonia  appellatur.  Hic  enim  mor¬ 
bus  plerumque  adeo  vehemens  est,  ut  paucis 
diebus  aut  ipse  finiatur,  aut  aegrum  tollat. 


A 

Omni  vero  aetate  tantam  hic  morbus  sibi  vin¬ 
dicavit  medicorum  attentionem,  totque  eum 
scriptis  medici  persecuti  sunt,  ingeniis  praeclari, 
usuque  sapientes,  ut  nihil  de  eo  novi  proferre 
posse  speremus.  Cum  ita  sit,  caeteros  qui,  de 
rebus  vulgatis,  scribunt,  imitati ;  res  carptim,  ut 
quaeque  memoria  digna  videntur,  hinc  illinc 
excerptas  in  compendium  conferemus,  satis  fe¬ 
lices,  modo  nostrum  appareat  si  non  ingenium, 
saltem  diligentia. 


MORBI  DEFINITIO. 

A  Culleno,  quo  medicorum  nullusdum 
morbos  solertiiis  disposuit,  pneumonia  defini¬ 
tur,  cc  pyrexia  ;  dolor  in  quadam  thoracis  parte ; 
respiratio  difficilis  ;  tussis .” 

Definitam  in  duas  diducit  species,  fileuritidem , 
nempe,  et  fieri  pneumoniam.  Quibus  certo  notis 
hae  dignoscantur,  exponere  interdum  apprime 
difficile  est.  Praecipuas,  ut  nobis  videtur,  pau- 

cis  verbis  comprehendit  Cullenus.  Ab  hoc 
auctore  clarissimo  pcripneumonia  definitur, 
“  pneumonia  pulsu  non  semper  duro ,  aliquando 
molli  ;  dolore  thoracis  obtuso  ;  respiratione  perpe¬ 
tuo  difficili ,  s ape  non  nisi  trunco  corporis  erecto 
exercenda  ;  faciei  tumida:  colore  purpureo  ;  tussi 
plerumque  h umida,  sa/ic  cruenta .” 

Ab  eodem  auctore  summafun  describitur, 
“  pneumonia  pulsu  duro  ;  dolore ,  plerumque  late¬ 
ris,  pungente,  sub  inspiratione  prasertim  aucto  ; 
decubitu  in  latus  molesto  ;  tussi  dolentissimd,  ini¬ 
tio  sicai,  postea  humidd,  sape  cruenta .” 

# 

Oui  morbos  ordinafim,  generati m  speciatim- 
que  disposuerunt  medici,  eorum  plerique  in¬ 
terni  thoracis  inflammationes  in  duo  genera  di¬ 
viserunt.  Cullenus  autem,  Hoffmannum  se¬ 
cutus,  unum  tantum  genus  posuit.  Hoc,  quod 
pneumoniam  nuncupavit,  in  duas  diduxit  spe¬ 
cies  ;  sed,  recte  an  secus,  subdubitare  confite¬ 
tur. 

Iis  accedimus  scriptoribus,  quibus  videtur, 
duas  fi  ne  limonia  species  esse,  pleuritidcm ,  nempe, 

et  fierifineumoniam, quarum  utrique  propriae  quae¬ 
dam  notae  sint.  Specierum  illam  in  fileura  con¬ 
sistere  putamus,  hanc  in  pulmonum  substantia, 

Alias  praeterea  species  ponunt  quidam  auc¬ 
tores.  Unam  fileuritidem  dorsalem  nominant 
Hippocrates  et  Aret^eus.  Hanc  inflamma¬ 
tionem,  quae  in  mediastino  consistere  videtur, 
indicant  dolores  peracuti  inter  os  pectoris  et 
spinam  claviculasve,  spiritus  celer  et  creber, 
caeteraque  simul  mala  quae  affert  fileuritis . 

Inflammatio,  ubf,  ut  nonnunquam  in  fileura 
septi  transversi  est,  paraphrenitis  a  Hux- 
hamo  appellatur.  Huic  proprium  est,  ut  pu¬ 
tant  hic  auctor,  aliique  quidam,  movere  vehe¬ 
mentes  et  acutos  dolores,  qui  ab  inferioribus 
costis  pertendunt  ad  imam  dorsi  vertebram  ; 
aegrum  inter  spirandum  singultire  ;  simulque 
anxietate  maxima,  tussi  sicca,  quae  nihil  emoli¬ 
tur  ;  singultu,  dilirio  affici ;  hypochondria  tan- 
quam  sub  costas  retrahi ;  abdomen  non,  uti 
solet,  inter  spiritum  hauriendum  se  attollere  ; 
et  os  risu  Sardonico  deformari. 

Signa  tainen,  quae,  uti  ferunt  auctores,  his 
/ ineumonia  speciebus  propria  sunt,  neutiquam 
perpetua  observarunt  alii  scriptores  ;  ideoque 
nobis  non  videtur  satis,  quamobrem  hujusmodi 
species  asciscamus. 

De  fieri /ineumonia,  quidem,  et  filcuritide , 
quippe  cum  multa  communia  habeant,  et  ean¬ 
dem  fere  curationem  postulent,  sub  communi 
nomine  pneumonia  disseremus,  nisi  quoties  quid 
alterutri  proprium  separatim  injicere  opus  sit. 


SIGNA. 


Pneumonia  nonnunquam  multos  mortalium 
uno  tempore  adoritur.  Ubi  hoc  accidit,  in¬ 
flammatio  interni  thoracis  plerumque  longe  la- 
teque  serpit.  Pauciores  enim  graves  jileuritide s 
sunt,  quiim  morbi  compositi  ex  jileuritide  et 
fieri  pneumonia,  quos  jdcur  operi jincumonias  non¬ 
nulli  appellant.  Pneumonia ,  haud  secus  ac  alii 
morbi  inflammationem  habentes,  plerumque  in- 


6 


DE  PNEUMONIA. 


cipit  a  horrore,  quem,  haud  multo  post,  exci¬ 
piunt  calor  insolitus,  pulsus  celer  et  debilitas. 
His  malis,  quas  febrem  indicant,  plerumque, 
paucas  ab  initio  adversae  valetudinis  horas,  su¬ 
perveniunt  dolor  in  aliqua  thoracis  parte,  diffi¬ 
cultas  spirandi,  et  tussis.  Interdum,  at  raro, 
ut  a  Cleghornio  accipimus,  mala,  quas  movet 
inflammatio,  febrem  antegrediuntur,  et  nonnum¬ 
quam  arteriarum  pulsus  solito  tardiores 

Arteriarum  pulsus,  in  pleuritide  saltem,  non 
solum  celeres  sunt,  sed  etiam  duri  et  validi. 
In  peripneumonia  haud  raro  molles  sunt. 

Spirandi  difficultas,  quae  accedit,  plus  minus 
urget,  pro  aegri  positu.  Nonnunquam  aeger 
facillime  spirat  supinus  ;  saepius  autem,  dum 
dolenti  incumbit  lateri :  et  haud  raro  spiritum 
trahere  et  emittere  non  potest,  nisi  recta  cervice. 
Spiritus  nonnunquam  duplo  triplove  celerior 
est,  quam  ex  consuetudine.  Operosior  est  in 
peripneumonia,  quam  in  pleuritide.  In  ilio 
morbo  difficultas  oritur  ex  compressis  pulmo- 


*  Vid.  Cleghorn.  Epid.  Diseases  of  Minor ca. 

num  fistulis ;  in  hoc,  cx  dolore,  quo,  inter  ani¬ 
mam  extrinsecus  in  pulmones  ducendam,  tho¬ 
racis  amplificatio  jilcuram  afficit. 

1  ussis  omnes  fiulmonitide  filcuritidc que  a:gros 
vexat,  at  non  omnes  tamen  a:quc  vehementer. 
Plerumque  ab  initio  illius  morbi  mucum  seu 
pituitam  emolitur,  in  qua  intermixtus  sanguis 
strias  exiguas  repraesentat.  Mucus  alio  alias 
colore  est.  Initio  non  solum  parcus  est,  sed 
etiam  coloris  fere  expers.  Progrediente  vero 
morbo,  lentescit,  flavescit,  striis  sanguinis  vari¬ 
atur  ;  et  interdum  specie  pus  adeo  simulat,  ut 
medicus  sit  animi  dubius,  pusne  sit  an  mucus. 

Dolor,  qui  pleuriticos  et  peripneumonicos  in¬ 
festat,  uni  neutiquam  parti  semper  inhteret. 
Modo,  et  saspius  quidem,  dolet  dextrum  tan¬ 
tum  latus.  Interim  dolor  est  sub  osse  pecto¬ 
ris,  interim  inter  scapulas.  Nonnunquam  ab 
uno  latere  ad  alterum  transmigrat  ;  vel,  latere 
relicto,  aut  scapulam  petit,  aut  os  pectoris  et 
claviculam.  Quinetiam,  haud  raro,  postquam 
demigravit,  brevi  post  tempore,  eb  redit,  unde 
profectus  est.  Aliquando  praecordia  gravissime 


DE  PNEUMONIA. 


urget.  Ubi  in  latere  manet,  alias  superiorem 
partem  affligit ;  alias  inferiorem  occupat,  et 
movet  dubitationem,  annon  renum  magis  in¬ 
flammatione  oriatur,  quam  pulmonum  fileurave. 
Imo,  si  in  dextro  latere,  medicus  nonnunquam 
animi  incertus  est,  annon  moveatur  inflamma¬ 
tione  hepatis. 

Nonnunquam  in  latere,  jam  os  pectoris  ver¬ 
sus,  jam  vertebras  versus,  exercet  dolor.  Ple- 

•  ,  # 

rumque  autem,  ut  observat  Cullenus,  circa 
mediam  fere  partem  sextae  septimaeve  costae  in¬ 
sidet,  paulbve  propius  ad  os  pectoris.  Dolor, 
quem  movet  fileura.  inflammatio,  peracutus  est ; 
quem  pulmonum  obtusus,  et  interdum  perinde 
aegro  videtur,  ac  si  ex  aliquo  partem  onerante 
oriretur. 

Dolor,  eum  sive  fileura  inflammatio  excitet, 
sive  pulmonum,  tussi  exasperatur.  Quem  do¬ 
lorem  movet  inflammata  fileura ,  is  maxime  in¬ 
tenditur  spiritum  in  pulmones  hauriendo  quem 
vero  inflammatus  pulmo,  is  spiritum  reddendo. 
Ne  dolorem  exasperet,  aeger,  singulis  vicibus, 
spiritum  solito  parciorem  ducit  et  reddit,  et  hanc 

parcitatem  compensare  conatur  trahendo  et  e- 
mittendo  crebrius.  Ubi  tussis  materiam  ex 
pectore  facile  emolitur,  dolorem  plerumque  le¬ 
vat. 

Increscente  morbo,  aegrotus  nonnunquam  gra¬ 
vi  capitis  dolore  vexatur.  Os  sanguine  suffundi¬ 
tur.  Oculi  rubescunt,  non  constat  animus.  Vi¬ 
gilia  premit.  Ingravescunt  dolor  et  spirandi  dif¬ 
ficultas.  Nonnunquam  genua  intumescunt  et 
purpurascunt.  Lingua  fit  arida  et  scabra.  JE- 
ger  cibos,  at  carnes  maxime,  fastidit,  et  siti  vexa¬ 
tur.  Alvus  varia  est,  modo  soluta,  modo 
astricta.  Urina  antea  parca  et  perlucida,  fit 
rubra,  et  sedimentum  lateritium,  aliquando  lac¬ 
teum,  deponit.  Sanguinis  ex  vena  missi  et  fri¬ 
gescentis  gluten  a  sero  et  particulis  rubris  se 
dissociat,  et,  tanquam  corium  album,  superna¬ 
tat. 

Facies,  antea  florida,  nunc  intumescit  et  pur- 
purascit.  Nonnunquam  aeger  morbi  majoris 
accessionibus  afficitur.  Defluentibus  viribus, 
aeger  ex  debili  debilior  fit. 

“  Ubi  gravius  malum  est,  continua  oritur 
vigilia,  simulque  soporosi,  sed  tamen  breves 
somni  tenent ;  sputum  admodum  cruentum  et 
floridum  exspuitur ;  incipiunt  frigere  extrema, 
unguesque  lividi  curvique  fieri  V’  “  Tan¬ 
dem,55  inquit  Homeus,  “  spiritus  trahitur  cum 
sibilo  ;  pulsus  formicat ;  visus  obscuratur  ; 
mens  alienatur  ;  extremitates  frigent ;  sudor  in 
superioribus  partibus  obrumpitur,  et  aeger  mo¬ 
ritur  f.55 

Pneumonia  aliquando  tertio  quartove  die  re¬ 
mittit.  Hoc  non  ignorare  debet  medicus,  ne 
deceptus  putet  morbum  sanescere,  et  validiora 
praesidia  negligat,  aut  praemature  omittat. 


INSPECTA  CADAVERA. 

Patefactis  eorum,  qui  fineumonia  perie¬ 
runt,  cadaveribus,  fileura  nonnunquam  inflam- 


*  Vid.  Lond.  Observat.  Medie. 
f  Vid.  Francisc.  Hom,  Princip.  Medicin . 

mata,  et,  supra  modum,  crassa,  conspicitur  ;  at¬ 
que  ejus  pars  qua:  pulmones  investit,  ei  adhce- 
ret,  qua:  amicit  costas,  formatve  mediastinum. 

Aliquando,  urgente  /ileuritide,  patuli  f ileurce , 
et  interdum  etiam  fiericardii ,  arteriarum  surculi 
ex  sanguine  humorem  exsudant,  qui,  uti  vide¬ 
tur,  ex  sero  constat  et  glutine.  Aperto  post 
mortem  thorace,  glutinosa:  partes  in  crustam 
tenacem  concretae  conspiciuntur,  qua:  pleura , 
interdumque  pericardio ,  ubique  adha:ret  :  dum 
serosa:  partes,  quippe  quas,  pra:  crusta  interpo¬ 
sita,  vasa  bibula  absorbere  nequeant,  specie 
aquosi  humoris  inter  crustas,  pulmonalem,  nem¬ 
pe,  et  costalem,  interfluunt.  Pleura  pulmona¬ 
lis  et  fileura  costalis,  dummodo  simul  inflammen¬ 
tur,  vasis  per  effusum  hujusmodi  humorem  in¬ 
tercurrentibus  haud  raro  concrescunt. 

Quos  intercepit  pulmonitis ,  in  eorum  spon¬ 
giosa  pulmonum  substantia  haud  raro  sanguis, 
aut  ruptis  arteriis  aut  patulis  arteriarum  surcu¬ 
lis  dilatatis  effusus,  reperitur.  Qui,  enimvero, 
pulmonitide  pereunt,  eorum,  ut  Culi, eno  vide¬ 
tur,  plerique  sanguine  sic  effuso,  et  cum  fistulas 

vesiculasque  spiritales,  tum  arterias  venasque 
comprimente,  suffocantur*. 

, 

Quinetiam,  qui  pulmonum  inflammatione  la¬ 
borant,  in  eorum  fistulas  vesiculasque  spiritales 
sanguinis  serum  et  gluten  patuli  arteriarum  sur¬ 
culi  effundunt :  et,  post  mortem,  glutinosiores 
partes,  forma  crustas  fistularum  vesicularumque 
parietibus  obductae,  conspicitur ;  dum,  in  vesi¬ 
culis  fistulisque,  seri  lentiores  partes,  quas  so¬ 
las  aer,  dum  vita  manebat,  non  dissipavit,  puru* 
lentum,  interdum  putridum,  humorem  reprae¬ 
sentant. 

Haud  raro,  post  mortem,  in  spongiosa  pul¬ 
monum  substantia,  purulentus  humor  ab  incb 
dentibus  invenitur.  Aliquando,  ut  a  Cleg- 
hornio  accipimus,  pulmones  indurescunt  sic, 
ut,  aperto  thorace,  jecori  similes  deprehendan¬ 
tur,  et,  prae  gravitate  insolita,  in  aqua  subsi- 
dant  f. 


*  Vid.  Cullen.  First  Lines ,  §  346. 
f  Vid.  Cleghorn.  Ejpidem .  Diseases  of  Minorca. 

Nonnunquam,  post  mortem,  vasa  cerebri, 
sanguine  justo  pleniora  oculis  inspicientium  ob¬ 
veniunt. 


DIAGNOSIS. 

Cognitis  iis,  quae  jam  diximus,  nullus  me¬ 
dicorum  quisquam,  nisi  incuriosus  otiosusve  sit 
rerum  observator,  pneumoniam  pro  ullo  alio  mor¬ 
bo  habere  potest.  Ne  vero  res  nostra  manca  ap¬ 
pareat,  ostendemus,  quibus  fineumonia  dignos¬ 
catur  ab  aliis  quibusdam  morbis,  quibus  aliqua 
cum  ea  signa  communia  sunt. 

Hepatitis  acuta , — ub'i  gibberae  hepatis  fa¬ 
ciei  inhaeret,  pungentem  dolorem  movet,  qui, 
proinde  atque  is  quem  pleuritis  dextri  lateris, 
spiritu  in  pulmones  hauriendo  intenditur.  In 
illo  vero  morbo,  dolor  rarissime  supra  sextam 
costam  est ;  in  hoc,  rarissime  infra.  Ouinetiam, 
dolor,  qui  hepaticos  urget,  plerumque  identidem 
pertendit  ad  dextram  claviculam  et  summum 

dextri  humeri ;  rarissime  sic,  si  unquam,  do¬ 
lor,  qui  pleuriticos.  Illos,  porro,  vexat  singul¬ 
tus  ;  hos  non  item.  Ad  hoc,  hepaticus  dolor 
pressu  exasperatur ;  non  item  pleuriticus.  He¬ 
patarii,  denique,  non  item  pleuritici,  oculis  non¬ 
nunquam  et  facie  flavescunt. 

Carditis  et  pericarditis — aliquantum  simu¬ 
lant  inflammationem,  quas  in  gibba  sinistri  he¬ 
patis  lobi  facie  nascitur.  Superquam  autem 
quod,  contra  atque  hepatitis,  profundum  dolo¬ 
rem  movent  in  ipsissima  parte,  in  qua  cor  est, 
non  solum  cordis  arteriarumque  motus  graviter 
perturbant,  sed  etiam  faciunt,  ut  haud  raro  ani¬ 
ma  deficiat. 

i 

Pleurodyne , — seu  rheumatismus  in  musculis 
thoracis,  nonnunquam  movet  dubitationem,  ur¬ 
geat,  necne,  he fiat  it  is.  In  illo  vero  morbo,  in 
hoc  non  item,  pars  affecta  tactu  dolet,  et  dolor 
vel  levissimo  motu  intenditur,  et  nonnunquam, 
ab  exteriore  parte,  tumor  et  rubor  se  manifes¬ 
tant.  In  illo,  porro,  morbo,  quam  in  hoc, 
tussis,  si  qua,  levior  est ;  minor  spirandi  diffi¬ 
cultas  5  et  levior,  si  qua,  febris. 


DE  PNEUMONIA. 


15 


Hydrothorax — et  fineumonia  facile  distin¬ 
guuntur.  In  illo  enim  morbo,  nec  febris  est, 
ut  in  hoc,  nec  acutus  dolor  ;  dum,  contra  ac  in 
hoc,  non  solum  urina  parca  est,  et  pedes  ac 
manus  aqua  intercute  intumescunt,  sed  etiam, 
corpore  leniter  agitato,  aqua  in  pectore  fluctuat 
sic,  ut,  admotis  auribus,  undarum  sonus  audiri 
possit. 

Catarrhus , — quippe  ciimhaud  raro  fieri fineu- 
moniam  notham  antegrediatur,  et,  ubi  vehemens, 
hunc  morbum  plurimum  simulet,  errorem  non- 
nunquam  creet.  Enimvero  hi  morbi  tam  exi¬ 
guo  fine  dividuntur,  ut  sa:pc  vel  peritissimus 
medicorum  discernere  nequeat,  ubi  unus  desi¬ 
nat,  ubi  alter  incipiat. 

Catarrhus  autem  a  feri  fineumonia  vera  et 
filcuritidc  plurimiim  differt.  Ilio  enim  morbo 
urgente,  nec,  ut  in  jieri  fineumonia  perpetua  spi¬ 
randi  difficultas  est,  nec  orthojincea ,  nec  facies 
tumida  et  purpurea.  Neque,  enimvero,  est,  ut 
in  filcuritidc ,  pungens,  isque  plerumque  lateris, 
dolor,  spiritum  ducendo  exasperatus ;  neque 


16 


DE  PNEUMONIA. 


decubitus  in  latus  molestus ;  neque  tussis  do- 
Jentissima. 


Peripne umonia  notha — medium  prope  lo¬ 
cum  tenet  inter  catarrhum  et  fierifineumoniam 
verajn.  Provectis  aetate,  praesertim  pituitosis, 
obrepit.  Perifineumonia  vera  magis  adoritur 
temperatione  corporis  sanguineos.  Illo  morbo 
affecti  premuntur  magna  anxietate  et  gravitate 
praecordiorum,  itemque  languore,  lassitudine, 
vertigine  et  veterno,  sed  nullo  fere  pectoris  do¬ 
lore  ;  et,  quamvis  gravissime  doleat  caput,  le- 
viter  tantum  febriunt. 


Asthma , — contra  ac  fineumonia ,  circuitu 
quamvis  incerto,  modo  decedit,  modo  reverti¬ 
tur,  et  nullam  movet  febrem.  Quinetiam  fa¬ 
cit,  ut  spirare  aeger,  sine  sibilo,  sono, .et  anhe¬ 
latione,  non  possit. 

DE  CAUSIS. 

Proclivitas. - Quorum  mortalium  fibrae 

musculosae  aptae  sunt,  quae  levibus  stimulanti¬ 
bus  se  justo  vehementius  contrahant,  quorum- 
ve  arteriae  venaeque  sanguine  nimis  implentur, 
ii,  prae  caeteris,  in  hunc  morbum  proclives  sunt. 

Iliiusmodi  mortales  haud  raro  sunt  ii,  qui¬ 
bus  firma  corporis  constitutio  est,  et  tempera¬ 
tio  sanguinea  :  et  qui  sunt  provectiores  aetate, 
at  validi ;  frigidumque  coelum  incolunt,  ubi, 
vertente  anno,  sunt  magnae  tempestatis  varie¬ 
tates. 

Hujusmodi  autem  sunt  ii,  prae  caeteris,  qui  in 
carnium,  vini,  cerevisiarumque  usu  intemperati 
sunt ;  qui,  prae  inertia  et  animi  vacivitate,  som¬ 
no  et  mollibus  lectis  effoeminate  indulgent  ; 
quibus  halitus  cutis  parcus  est,  alvus  pigra  ; 
et  qui  futurorum,  fortasse  ne  futurorum  qui- 

dem,  morborum  timore  sanguinis  detractionem 
in  consuetudinem  traxerunt. 

Excitantium— causarum  prascipua  est  frigus 
cum  humore  summae  cuti  applicatum,  dum  si» 
mul  frigidus  aer  et  humidus  in  pulmones  ipsos 
adducitur.  Hinc  fit,  ut  hieme  et  vere,  quippe 
anni  temporibus,  quibus  varietates  tempestatis 
maximae  sunt  et  interdum  frequentes,  plures 
mortalium  pectoris  inflammationibus  afficiantur, 
quam  aliis  anni  temporibus.  Haud  tamen  ne¬ 
gandum  est,  accidere  ullo  anni  tempore  posse, 
ubi  tempestatis  vicissitudines  frequentes  sunt. 

Causis  etiam,  quibus  excitetur  pulmonum 
jileurave  inflammatio,  annumeranda  sunt  ebrio¬ 
sitas,  locutio  alta  voce,  cantatio,  organorum 
musicorum  inflatio,  citus  acclivium  ascensus, 
acres  fumi  in  pulmones  adducti,  vis  extrinsecus 
illata,  vulnera,  costas  fractas  et  in  pulmones  ad- 
dactas. 


Causas,  porro,  quasdam  sunt,  quas  secundari¬ 
am  fineumoniam  concitant,  nempe  fiodagra  aber - 

rans,  variola ,  rubcola ,  catarrhus,  fihthisis  et  scor- 
butus . 

Proxima — ■/ meumonia ,  pariter  atque  extera¬ 
rum  inflammationum,  causa  cum  lateat  obscuri¬ 
tate  involuta,  non  mihi  consilium  est,  aggredi, 
quid  sit,  exponere.  Cum  ita  sit,  Ilo  meum,  pro 
me,  ponam.  “  Causa  hujus  morbi,”  inquit, 
“  est  obstructio  inflammatoria  in  finibus  arteriae 
pulmonalis  aut  bronchialis,  aut  utriusque  simul. 
Hanc  certissime  declarant  causae  remotae,  sym- 
tomata,  et  cadaverum  inspectio 


PNEUMONLE  FINES. 

Pneumonia ,  pariter  atque  aliae  inflammationes, 
modo  resolvitur  ;  modo  suppurat ;  aliquando 
in  gangraenam  abit  ;  aliquando  facit,  ut  arteriae 

inflammatae  partis  aut  sanguinem  aut  quasdam 

» 

hujus  partes,  effundant. 


*  Vid.  Francisc.  IIom.  Princip.  AI  e  dici  n. 

Resolutio . — Maxime  optandum  est,  ut  in¬ 
flammatio  discutiatur ;  et  sane  tempestiva  medi¬ 
cina  aut  salutiferas  naturas  viribus  plerumque 
sic  decedit. 

Dum  digeritur  inflammatio  pulmonum  fileu* 
rave,  mala,  quae  prius  urgebant,  paulatim  re¬ 
mittunt.  Simul  profluvia  quasdam  ad  eam  di¬ 
gerendam  conducunt,  nempe  sanguinis  ex  nari¬ 
bus,  intestinove  recto  fluxus :  urina  rubra,  ex 
qua  frigescente  multum  subsidit :  pituita  albida, 
crassa,  sufflava,  facile  extussita,  cui  exiguae  in¬ 
termiscentur  strias  sanguinis  :  sudor  tepidus  to¬ 
to  aequaliter  corpore  ortus,  febremque  miti¬ 
gans  :  et,  ut  nonnulli  dicunt,  menses  abundan¬ 
tes. 

Nonnunquam,  ut  observat  Sydenhamus, 
sputum  non  spissescit,  sed  parcum  editur,  et  as¬ 
que  ac  initio  tenue,  donec  asgrotus  morti  oc¬ 
cumbat.  Verum,  ut  inter  medicos  conceditur, 
nihil  ad  fineumoniam  discutiendam  plus  contri¬ 
buit,  quam  facilis  humoris  lenti,  albidi,  aut  suf¬ 
flavi  exscreatio. 

Ilaud  raro,  ut  a  Boerhavio  accipimus,  qui 
multa  exempla  narrat,  pneumonia  discutitur  in¬ 
flammatione  translata  in  alias  partes.  44  Ali¬ 
quando,’'  inquit  Ilo  meus,  44  transfertur  mate¬ 
ria  ad  partes  inferiores,  ubi  phlegmona,  erysi¬ 
pelas,  tumores  et  ulcera  producit  V’ 

Non  eodem  semper  tempore  resolvitur  inflam¬ 
matio,  de  qua  scribimus.  Est  autem,  quare, 
fore  resolutionem,  speremus,  ubi,  quarto  prop£ 
die,  mala  paulatim  remittunt.  Verum  eniinve- 
ro  his  pedetentim  mitescentibus,  septimo  ple¬ 
rumque  die  aut  nono,  aut  undecimo,  febris  de¬ 
cedit,  et  revalescit  aeger. 

Effusio . — Nisi  pneumonia  discutiatur  qua¬ 
dam  Naturae  bonitate,  vel  opportuna  medicina, 
humor  saepissime  effunditur  ex  arteriis  aegrae 
partis,  et,  si  magna  copia,  vitam  plerumque  ex¬ 
stinguit.  Est,  quamobrem  vereamur,  fore,  ut 
effundatur  sanguinis  serum,  ubi  ab  initio  in¬ 
flammatio  levis  fuit,  et  diu  continuavit.  Fere 
semper  in  pectoribus  eorum,  quos  abstulit  hic 


*  Vid.  Francisc.  Hom.  Princip .  Medicin. 


22 


DE  PNEUMONIA. 


morbus,  effusus  humor  repentur;  neque  profec¬ 
to  dubium  est,  quin  mortem  attulerit. 

Nec  semper  autem  uniusmodi  est  humor,  nec 
in  eadem  semper  parte  continetur.  Nonnun- 
quam  enim  sanguinis  serum  effunditur  in  ani¬ 
mas  fistulas  vesiculasque,  ubi,  post  mortem, 
cum  pure  commixtum  conspicitur.  Interdum 
in  capsulam  cordis  effusum  iisdem  malis,  quibus 
hydrops  fiericardii ,  aegrum  premit :  alias  in  sac¬ 
cum  / ileum ,  et  aegro  eadem,  quae  hydrothorax, 
mala  inducit.  Aliquando  humor  sanguineus 
emanat  in  spongiosam  pulmonum  naturam ;  at¬ 
que  partim  spiramenta  sic  gravando,  ut  neque¬ 
ant  animam  accipere,  partim  arterias  venasque 
usque  eo  comprimendo,  ut  per  eas  non  possit 
perlabi  sanguis,  aegrum  suffocat. 

Suppuratio . — Nonnunquam  autem  accidit, 
ut  fineumonia  neque  discutiatur,  neque  faciat,  ut 
effundatur  humor  ex  patulis  inflammatarum  ar¬ 
teriarum  surculis,  sed  spectet  ad  suppurationem 
et  abscedat.  Est,  quod  hoc  futurum  timeamus, 
si,  malis  nihilodum  remissioribus,  morbus  pro- 

trahitur  ad  decimum  diem  usque,  et  adhuc  ma¬ 
gis  ad  decimum  quartum. 

Confitendem  tamen  est,  nihil  de  tempore, 

quo  inflammatus  pulmo  fileurave  suppurat,  pcr- 

/ 

petuum  esse.  Namque,  uti  notat  Pringei.ius, 
medicus  clarus  in  primis,  nisi  aut  morbo  sub¬ 
venerit  medicina,  aut  tussis  pituitam  emoliatur, 
suppuratio  septimo  fere  die  incipit.  Sin  sputum 
salutare,  quod  supra  memoravimus,  mature  ac¬ 
cidit,  pars  inflammata  multo  serius  incipit  sup¬ 
purare  #. 

Primum  ut  pars  inflammata  suppurat,  identi¬ 
dem  inhorrescit  corpus  ;  arteriarum  ictus  ple¬ 
rumque,  at  minime  semper,  rariores,  pleniores, 
et  molliores  fiunt  \  sed  camera  mala  nihildum  se 
remittunt. 

Ubi,  pure  concocto,  abscessit  pars  inflamma¬ 
ta,  remittit  dolor  ;  horror  identidem  percurrit 
corpus  ;  tussis  crebrior  est,  majorque  spirandi 


*  Vid.  Pringel.  Discases  of  thc  Army. 

difficultas  ;  pars  affecta,  in  eam  si  decumbat  ae¬ 
ger,  perinde  videtur,  ac  si  ex  pondere  aliquo  o- 
neraretur  ;  et  febris,  mutata  natura,  in  eam 
abit,  quam  hecticam  medici  nominant. 

Ex  abscessu  pus,  perrosa  sibi  via  modo  erum¬ 
pit  in  saccum  fileura,  et  emfiyema  inducit.  Quod 
ubi  accidit,  tussis,  quamvis  gravis,  nihil  emoli¬ 
tur  ;  et,  quoties  sanum  aeger  in  latus  decumbit, 
spirandi  difficultas  maxima  est.  Quinetiam,  a- 
gitato  corpore,  undisonus  humor  admotis  auri¬ 
bus  exauditur.  Nonnunquam,  porro,  plus  mi¬ 
nus  torpet  dextrum  brachiorum. 

Dummodo  pulmo  inflammatus  septo  trans¬ 
verso  coaluerit,  pus  aliquando,  hoc  pereso,  di- 
labitur  in  saccum  fieritonai ,  et,  hujus  inflamma¬ 
tione  primum  concitata,  dein  in  gangraena,  mor¬ 
tem,  haud  longo  post  tempore,  affert. 

Haud  raro  pus  sibi  viam  patefacit  in  spira¬ 
menta  pulmonum,  et,  nisi  hinc  derepente  extus¬ 
siatur,  aegrum  suffocat.  Enimvero,  quamvis  ex¬ 
pectoratur  pus,  ulcus  tamen  haud  raro  non  sa- 

nescit,  et  aeger,  lenta  tabe  extenuatus,  fato  con¬ 
cedit. 

GaXgr&na, — nostra  aetate,  pneumonia  raro 
supervenit.  Sed  haud  ita  pridem,  ut  a  Hux- 
hamo  accipimus,  hunc  morbum  in  gangraenam 
abire  haud  insolitum  erat.  Eodem  saepe  tem¬ 
pore,  quo  gangraena  nascitur,  sanguis  ex  arteriis 
in  spiramenta  pulmonum  erumpit,  aut  in  pleura: 
saccum.  Haec  aeque  mala  certam  mortem  affe¬ 
runt. 

Cognoscat  medicus,  gangraenam  prope  esse, 
ut  accedat,  ubi,  medicina  neglecta  prorsusve 
impotente,  dolor  ex  gravi  subito  desinit.  Jam 
certo  accidisse  sciat,  ubi  insuper  arteriae  creber¬ 
rime,  imbecillime,  inaequaliterque  micant,  aut 
tardigrado  motu  formicant :  Ubi  sputum  puru¬ 
lentum  editur,  cum  nigro  sanguine  commixtum  : 
ubi  alvus  foetida  et  aeruginosa  infra  transmittit : 
ubi  urina  fulva  est,  frigescensve  quaedam  strig¬ 
menta  araneis  similia  supersidentia  deponit  :  ubi 
anima  foetet :  ubi  aeger  vocem  glutit,  aspectu 
lugubri  est,  oculis  vitreis  ;  nihiloque  tamen  mi¬ 
nus  fallace  se  spe  vitae  consolatur, 

S ciRRii usy — ut  putat Swietenius,  fineumonice 
nonnunquam  supervenit.  Sed,  ut  bene  notat 
Gregorilts,  jineumonia  multo  saepius  subsequi¬ 
tur  scirrhum ,  et,  ubi  hoc  accidit,  haud  raro  abit 
in  phthisin,  qua  lenta  morte  aeger  consumi¬ 
tur 


SIGNORUM  EXPLICATIO. 

Hic  loci,  nobis  in  animo  est  exponere,  unde 
oriantur  nonnulla  malorum,  quae  pleuriticos  pe- 
ripneumonicosque  urgeant. 

Ptrexia — oritur,  uti  nobis  videtur,  partim 
ex  acri  materia,  quae  corpore,  per  cutem,  exire 
debet,  repulsa  et  pulmones  jileuramxe  irritante ; 
et  partim  ex  irritatione,  quam  ex  pulmonum 
fileurave  inflammatione  accipit  totum  corpus. 


*  Aud.  Gregor*  Pradect.  De  Medicin .  Practic . 
in  Ac  ad»  Edin» 


DE  PNEUMONIA. 


27 


Dyspnoea. — 44  Respiratio  frequens  et  labo- 
44  riosa,”  inquit  Homeus,  44  quia  vesiculis 
44  sanguine  congesto  compressis,  neque  aerem 
44  satis  copiose  haurientibus,  pulmones  crebris 
44  conatibus  id  compensare  nituntur  V* 

Peripneumonici  facillime  spirant  erecti,  prop- 
terea  quod,  corpore  sic  posito,  permittitur,  ut 
longius  descendat  septum  transversum. 

i 

Tussis . — Quoties  impeditur,  quo  minus  per 
pulmones  expedite  perlabatur  sanguis,  aut  ho¬ 
rum  animae  spiramenta  mucus,  aliusve  quilibet 
humor,  opplet,  musculi  laryngis,  per  nervos, 
pulmonum  mala  participant.  Per  se  autem  ad 
pulmones  levandos  impotentes,  faciunt,  ut  con¬ 
sentientes,  per  nervos,  musculi  inter  costas  et 
septi  transversi,  itemque  musculi  abdominis, 
vehementiores  simul  motus  concipiant,  creber- 
rimeque  repetant,  dum  mucum  extussiverint, 
elfecerintve  ut  pulmonum  arterias  venaeque  ex¬ 
peditius  transmittant  sanguinem. 


*  Vide  Francisci  Hom.  Princip .  Mediciu . 

Dolor — oritur  ex  arteriis  venisque  inflamma* 
tis  sanguine,  praeter  modum,  distentis  :  quo  fit, 
ut  harum  nervi  non  solum  intrinsecus  compri¬ 
mantur  incluso  sanguine  ;  vertim  etiam  extrin¬ 
secus  partibus,  in  quas  distribuuntur  vasa,  plus 
minus,  pro  densitate,  obstantibus,  ne  immisso 
sanguine  turgescant. 

Pleuriticorum  dolor  acutus  est,  et  plurimum 
intenditur,  ubi  spiritum  hauriunt,  quia  tum 
fileura  qua  pulmonum  qua  costarum  distenditur. 
Peripneumonicorum,  contra,  tum  maxime  ex¬ 
asperatur,  cum  spiritum  reddunt,  quod  sanis 
hinc  partibus  ipsis  compressis  inflammatas  ur¬ 
gentur. 

Pleuriticorum  dolor,  ubi  circa  mediam  sextae 
septimas  ve  costas  partem  urget,  vehementior  est, 
quam  ubi  in  aliis  partibus ;  propterea  quod, 
pras  harum  costarum  longitudine,  media  earum 
pars  longissime  distat  a  centro  motus,  ideoque 
contiguas  fileura  vasa  inflammata,  uti  maxime 
moventur,  ita  maxime  distenduntur,  acerbissi- 
meque  dolent 

Tam  peripneumonicorum  quam  pleuritico¬ 
rum  dolorem  exasperat  tussis.  Imminente  e- 
nim  tussi,  solito  plus  spiritus  in  pulmones  tra¬ 
hitur,  quo  fileura  cum  pulmonum  tum  costa¬ 
rum  distenditur  ;  et  inter  tussim,  quae  brevi  at 
vehemente  abdominis  musculorum  contractione 
pulmones  comprimuntur  sic,  ut  sanae  eorum 
partes  inflammatorum  vasorum  parietes  contra 
inclusum  sanguinem  urgeant.  Hac  causa  perip¬ 
neumonicorum  dolor  intenditur  ;  illa  pleuriti¬ 
corum. 

Rubor  faciei  er  oculorum ,  itemque  deli¬ 
rium ,  figi  lia  et  phrenitis , — quae  in  pulmo¬ 
num  inflammatione  accidunt,  efficiuntur  arteriis 
venisque  sanguine,  supra  modum,  turgidis. 
Turgescunt  autem  haec  vasa,  ideo  quod  san¬ 
guis,  prae  difficili  per  inflammatos  pulmones 
transitu,  impeditur,  ne,  uti  debet,  expedite  a  ca¬ 
pite,  per  superiorem  venam  cavam,  ad  dextram 
cordis  auriculam  permanet. 

Color  faciei  purpureus  est ,  itemque  an- 
xietas , — quia,  ob  difficilem  transitum,  et  alie¬ 
nam  materiam  animae  spiramenta  opplentem, 


30 


DE  PNEUMONIA. 


sanguis  in  pulmonibus  non,  ut  in  sanis  solet, 
ex  purpureo  in  coccineum  convertitur. 

>  f  t»  <r  •  *  *  r 

Decubitus  difficilis . — Ubi  inflammatio  u- 
num  tantum  laterum  afficit,  aeger  in  latus  sa¬ 
num  plerumque  facilius  decumbit,  quam  in  in¬ 
flammatum;  quia,  corpore  sic  posito,  inflam¬ 
matam  partem  non  urget  pulmonum  sanus. 
Quod  si  utraque  simul  latera  inflammatione  la¬ 
borant,  aeger  in  dorsum  commodius  decumbit, 
quam  alterutrum  laterum ;  quod  tum  pulmo¬ 
nes  inflammatas  partes  minus  gravant. 


PROGNOSIS. 

.  •  "  .  i.  -  • "  ‘  >  "  '  ,  *  .  ,  ;  .  j 

Quum  hic  morbus  plerumque  plus  periculi 
minusve  habeat,  raro  aegris  securitatem  polli¬ 
ceri  possumus.  At  haud  tamen  alienum  erit, 
quae  notae  spem  ostendant,  quae  periculum,  fu¬ 
sius  exponere. 

Si  aeger  est  provectus  aetate,  vel  senex,  vel 

laxo  corpore,  vel  hydropicus,  malum  est.  Pe¬ 
riculosum  est  etiam,  ubi  ab  initio  magna  vis  fe¬ 
bris  fuit,  aut  magna  debilitas. 

Pleuritici,  dummodo  iis  opportune  et  scien¬ 
ter  succurratur,  in  minore  versantur  periculo, 
quam  peripneumonici.  Quinetiam,  uti  notat 
Lomius,  ii  pleuritici,  quorum  dextrum  latus 
percepit  inflammatio,  saepius  revalescunt,  quam 
quorum  sinistrum.  Quamobrem  ?  idcirco,  pu¬ 
tamus,  quod  ubi  filcura  sinistri  lateris  inflamma¬ 
tione  capitur,  periculum  est,  neque  id  sane  par¬ 
vum,  ne  cor  itidem  inflammetur. 

• 

Mali  etiam  morbi  testimonium  est,  aegrum  ex 
difficili  spirare,  dum  in  lectum  cubat ;  faciem 
sanguine  suffusam  intumescere  ;  caput  vel  col¬ 
lum  insudare,  dum  nullus  alibi  sudor  erumpit. 
Periculosi  etiam  morbi  est,  ubi  arteriarum  pul¬ 
sus  celeres  sunt,  et  tam  vi  quam  temporibus  in¬ 
aequales  \  ubi  vires  plurimum  fatiscunt ;  et  ubi 
aeger  non  suae  mentis  est,  sed  delira  loquitur. 

Neque,  enimvero,  bonum  est,  aegrum  crebro 
vehementerque  tussi  vexari,  et  tamen  nihil  aut 

pene  nihil  exscreare  posse.  Mali  etiam  morbi 
signum  est,  si  multum  sanguinis  extussit  aeger, 
quod  ostendit,  arteriarum,  quae  in  pulmones 
distribuantur,  pauciores  pluresve  dirumpi :  Ne¬ 
que  vero  signum  bonum  est,  dolorem  non  so¬ 
lum  vehementem  esse,  sed  etiam  huc  illuc  tho¬ 
racis  pererrare,  et  intendi ;  quippe  cum  indicet, 
inflammationem  late  patere,  et  totam  fileuram , 
maximamve  ejus  partem,  inflammari,  vel  saltem 
in  eo  esse,  ut  inflammetur. 

In  summo  periculo  versantur,  quorum  facies 
intumescit  et  livescit,  quique  creberrime  simul- 
que  difficillime  trahunt  et  emittunt  spiritum. 
Mors  denunciatur  ubi  aeger,  post  sputum  copio¬ 
sum,  subito  exspuere  posse  desinit,  et  ubi  acce¬ 
dunt  stupor  et  convulsiones.  Pessimi  etiam  o- 
minis  est,  medicinam,  septimum  post  diem,  ni¬ 
hildum  profecisse,  et  inflammatam  abscessisse 
partem.  In  propinquo  mors  est,  si  ex  abscessu 
tanta  vis  puris  in  animae  spiramenta  erupit, 
quantam  tussiendo  emoliri  aeger  nequeat.  Ad 
ultima  jam  ventum  esse  testantur  gangraena,  et 
tantus  humor  effusus,  quantus  spiritum  inter¬ 
cludat,  neque  animam  reciprocare  sinat. 

Contra,  ubi  morbus  ab  initio  levis  fuit, 
atque  cegro  sunt  facultates,  quibus  sibi  pa¬ 
ret  medicinam,  plerumque  bonum,  in  futurum, 
praesagiri  licet.  Scire  quoque  licet,  aegrum 
non  periclitari,  si  in  latus  aut  dextrum  aut  si¬ 
nistrum,  ut  ipsi  in  usu  est  cubat ;  si  modica  tan¬ 
tum  febre,  dolore,  spirandi  difficultate,  et  tussi 
vexatur  ;  et  si,  ex  facili,  humorem  lentum, 
«sufflavum,  subalbidumve  expectorat. 

Corpus  etiam,  quod  sponte  aut  medicina 
aequaliter  totum  insudat,  et  cujus  febris  eo 
sudore  remittit  aut  finitur,  securitatem  pollice¬ 
tur.  Neque  terrere  debet  abscessus,  modo  pus 
modicum,  ex  eo  in  animas  spiramenta  effusum, 
tussis,  ex  facili,  emoliatur,  neque  aeger  suo  aut 
parentum  vitio  idoneus  sit,  qui  phthisi  extabe- 
scat.  Pejus  effusum  pus  est  ex  apostemate  in 
pleura  saccum  ;  sed  ne  hoc  quidem  terrere 
prius  debet,  quam,  perforato  thoracis  pariete, 
medici  frustra  aggressi  sunt  emittere. 

CURATIO. 

Morbo,  qui  tam  saepe,  et  tam  cito  mortem 
affert,  quamprimum  subveniendum  est.  Ea 
enim  natura  hic  morbus  est,  ut  medici  tempes¬ 
tive  arcessiti  ad  curandum  plurimum  possint. 
Saepe  autem  non  prius  advocantur,  quam  usque 
eo  increverit,  ut  vel  Aesculapius  ipse  eum 
sanare  nequeat.  At  medici  tamen,  quamvis 
sero  adhibiti,  non  debent  desperare :  namque, 
etiamsi  aliquandiu  duraverit,  interdum  tamen 
possit  vehemente  praesidio  discuti. 

Quo  morbum,  de  quo  scribimus,  ad  sanita¬ 
tem  perducant,  medicorum  est  inflammationem 
digerere ;  graviora  interim  levare  mala,  quibus 
aeger  premitur;  si  inflammata  pars  abscessit, 
aut  serum  effudit,  pus  serumve  emittere  ;  et 
vires  denique  reficere.  Quibus  hasc  consilia 
exsequantur  medici,  fusius  exponere  aggredie¬ 
mur. 

Primo  consilio ,  —  opus  est,  non  solum  ut 
ceger  abstineat  ab  omnibus,  qua;  cor  et  arterias 
supra  modum  incitent,  sed  etiam  ut  materia  de¬ 
matur  ex  corpore,  parsque  dolenti  quam  prox¬ 
ima  exulceretur. 

X 

Abstinentia . — Dum  teger  vitat  carnes,  po¬ 
tiones  meraciores  ex  fermentatis  distillatisve 
humoribus,  et  exercitationem  ;  debet  cavere, 
ne  fumos  pulveresve  in  pulmones  cum  spiritu 
ducat,  qui  tussim  moveant,  siinulque  ne  exter¬ 
no  calore  incalescat  corpus. 

Interea  cibi  adhibendi  sunt,  quos  suggerit  al¬ 
ma  tellus  ;  et  potus  dilutiores,  quos  succi,  ex 
dulcacidis  fructibus  expressi,  gustatu  jucundos 

reddiderunt.  Simul  cubiculum,  ubi  cubat 

% 

aeger,  debet  spatiosum  esse,  quod  salubrem  per¬ 
flatum  habeat,  neque  temperiem  ea  majorem, 
quam  indicet  sexagesima  secunda  thermometri 
Fahrenheitiani  nota. 

Hujusmodi  victus  et  temperiei  ratio,  uti  ne¬ 
glecta  inflammationem  aggravat,  ita  ad  discuti¬ 
endam  multum  conducit  adhibita,  imo  haud 

scio  annon,  vel  medicina  haud  subsidiante,  levi¬ 
orem  prorsus  digerat. 

Exinanitio,  » — -Non  inter  recentiores  modo 
medicos  convenit,  verum  inter  veteres  quoque, 
Hippocratem  nempe,  Galenum,  Celsum, 
et  Aret^eum,  aliosque,  sanguinis  detractionem 
remediorum  potissimum  esse,  quibus  discutiatur 
pulmonum  fileur&ve  inflammatio.  Verum  ne¬ 
quaquam  tamen  inter  eos  consentitur,  quo  mor¬ 
bi  die  optimum  sit  sanguinem  elicere.  Dum 
enim  alii  censent,  inutile  esse  sanguinem  post 
secundum  tertiumve  diem  mittere,  alii  conten¬ 
dunt  profuturum,  quamdiu  nullaedum  apparue¬ 
rint  notas,  quas  inflammatam  partem  suppurare 
ostendant. 

Ouanquam,  nostra  asta  te,  constat  inter  ple- 
rosque,  quo  maturius  elicitur  sanguis,  fore  ut 
eo  plus  ad  fiueumoniam  digerendam  valeat ;  ta¬ 
men  concedunt,  haud  absterrendum  esse  a  ve¬ 
na  incidenda  quarto  quintove  die,  vel  etiam  se- 
riiis,  modo  suppuratio  nondum  inceperit,  vel 
modo  remissus,  denub  ingravescat  morbus.  . 

Quantum  ex  quoque  peripneumonico  pleuri- 
ticove  sanguinis  mitti  debeat,  dicere  non  possu¬ 
mus.  Quo  hoc  sciat  medicus,  debet  animad- 
vertere,  quanta  vis  morbi  sit,  et  quae  ratio  ; 
itemque  qua  aetate  aegrum  corpus  sir,  quo  sexu, 
qua  constitutione,  quo  habitu  :  dein  tantum  de¬ 
trahendum  curare,  quantum  requirat  vis  morbi, 
et  corporis  vires  pati  posse  videantur. 

Modo,  ut  compertus  est  Sydfnhamus,  sat 
est  quadraginta  uncias,  interjectis  temporibus, 
elicere.  Interdum,  ut  compererunt  alii  medici, 
opus  est,  ut  sexaginta,  septuaginta,  octoginta, 
imb  haud  minus  centum  detrahantur.  Raro 
autem,  una  vice,  sexdecim  amplius  uncia:  emit¬ 
tendae  sunt ;  nisi  ubi,  ut  nonnunquam,  hasc 
copia  difficultatem  spirandi  et  dolorem  non  le¬ 
vat,  simulque  aeger  firma  est  corporis  constitu¬ 
tione,  neque  aptus  qui  anima  deficiat. 

Plus  vero,  ut  compererunt  medici,  ad  inflam¬ 
mationem  discutiendam  valet,  magnam  sangui¬ 
nis  copiam,  una  vice,  mittere,  quam  tantundem 
diversis  temporibus.  Ouinetiam,  minuscula 
sanguinis  copia,  plaga  ampla  et  pleno  rivo  emis- 

sa,  plus  potest,  quam  majuscula  orificio  parvo 
et  exiguo  flumine.  Oportet,  in  latus,  dum  ef¬ 
fluit  sanguis,  cubet  ceger,  ne  ei  animus  deficiat. 

Sanguinem  semel  mittere,  raro  ad  inflamma¬ 
tionem  digerendam,  et  morbum  sanandum,  sa¬ 
tis  valet.  Namque  spirandi  difficultas,  dolor,  et 
tussis  sicca,  quamvis  saepe  plurimum  leventur, 
plerumque  tamen  brevi  redeunt.  Quod  ubi 
accidit,  opus  erit,  ut  tantundem  iterum  sangui¬ 
nis  detrahatur,  imo  nonnunquam  ter  quaterve. 

Haud  raro,  etiamsi  pulsus  arteriarum  obscu¬ 
ri  sint,  oppressi,  perimbecilli,  parvi,  imo  tam  vi 
quam  temporibus  inaequales,  atque  aeger  de 
magna  debilitate  conqueratur  ;  gravitas  tamen 
praecordiorum,  anxietas,  difficultas  spirandi,  et 
calor  cn  ca  praecordia,  requirunt,  ut  plus  san¬ 
guinis  eliciatur.  Haec  enim  mala  non  sangui¬ 
nis  penuria  oriuntur,  sed  ex  functionibus,  quae 
ad  vitam  necessariae  sunt,  vi  morbi  impeditis. 
Ita  esse,  hinc  constat,  quod,  sanguine  sic  misso, 
ai  teriae,  quae  antea  imbecilliter  inaequaliterque 
movebantur,  validius  micant  et  aequalius  ;  si- 
muique  totius  corporis  vires  revalescunt. 


DE  PNEUMONIA. 


39 


Ubi  tanta  vis  morbi  urget,  quantam  leviora 
remedia  minuere  nequeunt,  monet  Hux ha¬ 
mus,  ut  utrorumque  simul  brachiorum  vena  in¬ 
cidatur. 

Haud  alienum  erit  observare,  nonnullos  esse, 
qui  secundam  tertiamque  sanguinis  missionem 
melius  patiantur,  quam  primam.  Neque,  enim- 
vero,  silentio  prxtereundem  est,  ubi  vis  morbi 
multum  remisit,  et  arteriae  rarius  et  imbecil¬ 
lius  micant,  atque,  etiamsi  ratio  morbi  requirat, 
ut  plus  sanguinis  eliciatur,  vires  tamen  regri 
non  sinunt  ut  brachio  detrahatur,  haud  raro 
utilissimum  esse,  ministris  hirudinibus,  aut  cu¬ 
curbitulis  cum  ferro,  sanguinem  ex  parte  dolen¬ 
tibus  quam  proxima  semel  atque  iterum  emit¬ 
tere.  Sanguis  enim  sic  detractus,  dum  aegrum 
minus  infirmat,  haud  panim  tamen  conducit  ad 
inflammationem  discutiendam  ;  at  eam  forsitan 
maxime,  qua  spongiosa  pulmonum  natura  affi¬ 
citur. 

Exulceratio , — post  sanguinem  semel  bisve  mis¬ 
sum,  uti  tutum,  ita  validum  haud  raro  praesi¬ 
dium  est.  Olim,  ut  pectus  rubefacerent  exui- 

cerarentve,  medici,  sicut  a  Celso  accipimus, 
contrita  sinapis  semina  imponebant.  Nostra 
vero  aetate,  eodem  consilio  inducunt  emplas¬ 
trum  meloes  exulceratorii,  quod  anteferendum 
compererunt. 

Sudatio.— Numne  medicamentis  eliciendus  sit 
sudor,  subdubitant  medici.  Omnes  autem  con¬ 
sentiunt,  nunquam  movendum  iis,  quae  stimu¬ 
lent  et  calefaciant.  Sudores  quidem  salutiferi, 
quales,  post  signorum  remissionem,  corpore  ae¬ 
qualiter  toto  sponte  oriuntur,  aliquandiu  evo¬ 
candi  sunt  diluentibus  potulentis,  quibuscum 
commixti  sunt  dulcacidorum  fructuum  succi ;  at 
nequaquam  lenti  sudores,  qui  partibus  erum¬ 
punt,  neque  levant  spirandi  difficultatem. 

Siquando  medicis  videtur,  quamobrem  medi¬ 
camentis  sudorem  evocent,  haec,  ut  opinatur 
Pringelius,  tutissime  assumantur,  post  inflam¬ 
mationem  exulceratione  aliquantum  minutam. 
Omittenda  vero  sunt,  simul  ut  materiam  emo¬ 
liri  inceperit  tussis,  aut  saltem  non  adhibenda, 
nisi  una  cum  medicamentis,  quas  sputum  move¬ 
ant. 

Purgatio. — Per  totum  morbum,  alvus,  quo¬ 
ties  astricta,  laxanda  est  catharticis,  ex  iis  quae 
refrigerant,  aut  emollientibus  lotionibus  ex  in¬ 
feriore  parte  infusis  subducenda.  Alvi  enim 
exinanitio  superquam  quod  irritationem,  quam 
movent  durae  faeces,  sedat,  haud  parum  ad  in¬ 
flammationem  digerendam  conducit. 

Secundum  consilium . — Dictis  medicamentis  ac 
remediis,  quibus  discutiatur  inflammatio,  proxi¬ 
mum  est,  ut  exponamus,  quae  interea  mala  mi¬ 
tiganda  sint,  et  quibus  auxiliis. 

S/iirandi  difficultas.  —  Multa  medicamenta, 
quae  ex  pectore  sputum  moveant,  et  levent  spi¬ 
randi  difficultatem,  medici  praescribere  solent. 
Hujusmodi  sunt  gummes  ;  scillae  ;  vapores 
aquae  calidae  et  aceti  in  pulmones  hausti ;  atque 
vomitoria,  ifiecacuana ,  nempe,  et  similia  tantu¬ 
lis  dosibus,  quantulae  nauseam  duntaxat  cieant. 
Ex  his  medicamentis  gummes  nimis  stimulant : 
caetera  magis  idonea  sunt :  omnium  vero  opti¬ 
ma  vomitoria  parvulis  dosibus. 

Tussis . — Dum  navant  operam  medici,  ut  in¬ 
flammationem  digerant,  peropus  est,  non  solum 
ut  ea  assumenda  praecipiant,  quae  mitigent  spi¬ 
ritus  difficultatem,  sed  etiam  ut  ea,  quae  fauces 
illinendo  ne  acri  muco  et  aeris  commeatu  irri¬ 
tentur,  tussim  sedent. 

Medicamentorum,  quae  hac  pollent  facultate, 
et  quae,  medicorum  lingua,  demulcentia  nun¬ 
cupantur,  nonnulla  oleosa  sunt,  alia  mucosa, 
alia  dulcia.  Verum,  cum  stomacho  parum  apta 
oleosa  sint,  medici  plerumque  primas  consignant 
mucosis  et  dulcibus ;  velut  cremori  hordei  vel 
ptisanae,  aquae  decoctae  ex  althaea  linive  semini¬ 
bus,  gummi  mimosae  Niloticae  aqua  solutae,  et 
pastillis  glycyrrhizae  et  opii. 

*  /  >|i.  i’  *.«  *  w .  *  »  : 

Vigilia . — Ubi  vis  morbi  multum  remisit,  o- 
pium,  aut  praeparata  quaedam  ex  eo,  assumi  de¬ 
bent,  quae  requietem  tussis  et  somnum  recrean¬ 
tem  concilient. 


Postquam  medicamentis  et  remediis,  quae  ex¬ 
posuimus,  ex  uno  laterum  decessit  pneumonia , 

alterum  nonnunquam  adoritur,  et  eandem,  quam 
memoravimus,  curationem  requirit. 

Tertium  consilium . — Si  serum  in  fileura  sac¬ 
cum  effusum  est,  permittatur  medico,  postquam 
conquievit  inflammatio,  ut  ferro  mucronato  con¬ 
tiguum  thoracis  parietem,  inter  sextam  septi- 
mamque  costam,  perfodiat,  et  humorem  emit¬ 
tat  ;  vel  assumenda  curet  medicamenta,  quibus 
resorbeatur.  Ubi  effusum  pus  est,  liceat  quo¬ 
que,  perforato  thoracis  pariete,  viam  aperire 
qua  effluat  ;  sed  rarissime  sic  aeger  potest  serva¬ 
ri.  Pulmonis  abscessus  modo  extuberet,  nihil 
etiamnum  est,  quamobrem  aegrum  deploret  me¬ 
dicus,  vel  consilii  incertus  timeat  ferro  subveni¬ 
re,  et,  foramine  facto,  pus  emittere.  Quod  si 
supervenit  gangraena,  neque  natura  nedum  me¬ 
dicina,  quippe  nunc  pariter  impotentia,  potest 
morti  aegrum  eripere. 

Quartum  consilium. — Simul  atque,  inflamma¬ 
tione  discussa,  peripneumonici  et  pleuritici  re¬ 
valescunt,  oportet  cibis  plenioribus,  at  levibus 
tamen  et  parum  stimulantibus,  simulque  leni 
exercitatione,  vires  reficere  ;  atque  interea  cave- 

re,  ne  frigori  aliisve  se  committant,  quibus  mor¬ 
bus  reducatur. 

Curatio,  quam  exposuimus,  fineumonice ,  ut 
plerumque  se  ostendit,  accommodata  est.  Non- 
nunquam  autem  aegri  sunt,  quorum  corpora  co¬ 
piosum  et  iteratum  sanguinis  dispendium,  sine 
discrimine,  pati  non  possunt.  Tales  sunt  non 
solum  grandaevi,  quique  natura  sunt  infirmi, 
laxi  vel  in  hydropem  proclives,  sed  et  qui  aliis 
simul  morbis,  velut  tyfiho  vel  scorbuto  implican¬ 
tur. 

Hujusmodi  peripneumonicis  pleuriticisque 
succurrendum  est  sanguinis  ex  partibus  inflam¬ 
mationis  sedi  quam  proximis  detractione  ;  item- 
que  exulceratione  ;  ut  et  medicamentis,  quae 
alvum,  et  ex  pectore  sputum,  moveant.  Enim- 
vero  medicus  haud  raro  animi  dubius  est,  an 
materiam  ex  corpore  demendo  morbum  curare 
aggrederetur,  an  potius  vires  sustinere  et  re¬ 
ficere. 

Cum  ita  sit,  curationem,  quae  omnibus  hujus¬ 
cemodi  aegris  conveniat,  proponere  non  possu- 

mus.  Oportet  medicum,  qui  eorum  valetudini 
consulit,  semetipsum  in  consilium  adhibere, 
deinque,  rebus  uti  sunt,  attento  animo  observa¬ 
tis  et  perpensis,  qua  quisque  curatione  ad  sani¬ 
tatem  perduci  posse  videatur,  eam  exsequi. 

Nonnunquam,  ut  a  Huxhamo  accipimus, 
praesertim  apud  nautas  post  longas  navigationes, 
et  scorbuticos ,  malignae  peripneumoniae  conta¬ 
gione  vulgantur,  quibus  sane  correpti  copiosum 
sanguinis  dispendium  ferre  non  possunt.  Ani¬ 
madvertendum  igitur  medico  est,  non  solum 
quae  grassantis  morbi  natura  sit ;  sed  etiam  quid 
anni  tempus,  et  quae  aegro  corporis  constitutio. 

Observandum,  denique,  est,  ubi,  ut  non¬ 
nunquam,  prae  naturali  exiguitate,  aut  adipe, 
venae  brachii  non  ea  magnitudine  sunt,  ut  pos¬ 
sint  tuto  scalpello  chirurgico  feriri,  medicos  ex¬ 
periri  debere,  annon  digitali ,  et  medicamentis 
quae  alvum  laxent,  possint  morbum  persanare. 

